# Allen Carr

### Wikipedia

Stumppaa tähän! - Allen Carr, kuuluisa kirja tupakoinnin lopettamiseen.

Allen Carr (s. 2. syyskuuta 1934 – k. 29. marraskuuta 2006) on kirjoittanut useita kirjoja tupakoinnin lopettamisesta ja nikotiiniriippuvuudesta vapautumisesta. Allen Carr oli aiemmin menestyvä tilintarkastaja, jonka elämää varjosti yksi asia - tupakointi. Hän poltti sata savuketta päivässä yli 30 vuoden ajan ja yritti lopettaa tupakanpolton lukemattomia kertoja, kunnes hän vuonna 1983 keksi kuuluisan menetelmänsä.

Carr väittää, että vastoin tupakoitsijoiden näkemyksiä he eivät saa tyydytystä polttamalla savuketta. Sen sijaan polttaminen ainoastaan lievittää edellisen tupakan aiheuttamia vieroitusoireita, jotka alkavat välittömästi, kun edellinen savuke tumpataan. Näin tupakkariippuvuus hänen mukaansa toimii. Hänen mukaansa periksiantamisen pelko saa ihmisen jatkamaan tupakointia. Carrin metodin ydin on poistaa tupakoinnin lopettamiseen liittyvä pelko. "Ainoa asia, mikä estää meitä lopettamasta, on pelko. Pelko, että tiedossa on epämääräisen pitkä kärsimyksen, puutteen ja tyydyttämättömän tupakanhimon aika. Tärkein päämäärä on päästä eroon tuosta pelosta".

## [muokkaa] Ura

Carr jätti tilintarkastajan työnsä vuonna 1983 ja perusti ensimmäisen Easyway-klinikkansa tupakkariippuvaisille. Kaiken kaikkiaan hän perusti 70 Easyway-klinikkaa 30:een maahan ja hänen tuotevalikoimassansa oli CD:tä, VHS-nauhoja ja DVD:tä. Klinikkojen asiakaskuntaan on kuulunut monia julkisuuden henkilöitä, muun muassa amerikkalaislaulaja Britney Spears. Carr loi terveysimperiumillaan 120 miljoonan punnan omaisuuden.

Allen Carr on kirjoittanut 10 bestseller-kirjaa, joista esimerkiksi The Easy Way to Stop Smoking oli yhdeksässä maassa ei-fiktiivisten kirjojen myyntitilastojen kärjessä. Hän on kirjoittanut myös muita elämäntapamuutoksessa auttavia kirjoja (ns. How to -kirjoja), kuten painonpudotuksessa ja alkoholinkulutuksen kontrolloinnissa auttavia oppaita.

## [muokkaa] Yksityiselämä

Allen Carr oli naimisissa kahdesti ja hän sai neljä lasta vaimonsa Joycen kanssa. Hänellä oli myös kaksi lapsipuolta.

Allen Carrin ollessa 71-vuotias heinäkuussa 2006 hänellä diagnosoitiin keuhkosyöpä. Hän kuoli keuhkosyöpään 29. marraskuuta 2006 kotonaan Espanjassa lähellä Málagaa. Hän oli kuollessaan 72-vuotias.

## [muokkaa] Julkaisut

### [muokkaa] Suomenkieliset

- 2001 – Vihdoin vapaa tupakasta! Helppo tapa lopettaa tupakointi.
- 2006 – Stumppaa tähän! (edellisen kirjan uusittu painos)

### [muokkaa] Englanninkieliset

- 1985 – The Easy Way to Stop Smoking
- The Only Way to Stop Smoking
- Allen Carr's Easy way for Women to Stop Smoking
- Allen Carr's Easy way to Control Alcohol
- Allen Carr's Easy weigh to Lose Weight
- The Easyway to Enjoy Flying
- The Easyway to Stop Worrying
- Allen Carr's Easy way to Be Successful
- The Little Book of Quitting

- 2006 – SCANDAL

(Viimeinen teos ladattavissa ilmaiseksi. Englanninkielinen)

## [muokkaa] Katso myös

- Keuhkosyöpä
- Nikotiini
- Tupakointi

## [muokkaa] Ulkoiset linkit

- Dailymail
- Mediauutiset
- Allen Carrin verkkosivut
- Tupakoinnin lopettajien tukisivusto

Haettu osoitteesta http://fi.wikipedia.org../../../a/l/l/Allen_Carr_b5c3.html

Luokka: Brittiläiset kirjailijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Esperanto
- Français
- Italiano
- Nederlands
- 日本語